টিনো ময়ুয়ু

টিনোটেন্ডা এমবিরি কানায়ি টিনো ময়ুয়ু (; জন্ম: ৮ জানুয়ারি, ১৯৮৬) মুতারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের অন্যতম সদস্য টিনো ময়ুয়ু মূলতঃ উইকেট-কিপার ও ডানহাতি ব্যাটসম্যান হিসেবে দলে ভূমিকা রাখছেন। এছাড়াও, দলের প্রয়োজনে ডানহাতে মিডিয়াম ফাস্ট বোলিং করে থাকেন। ঘরোয়া ক্রিকেটে মাউন্টেইনার্স দলের পক্ষে খেলছেন।

 প্রারম্ভিক জীবন 
২০০৩-০৪ মৌসুমে জিম্বাবুয়ের অনূর্ধ্ব-১৯ দলের পক্ষে ছয়টি একদিনের আন্তর্জাতিকে নেতৃত্ব দেন। একই মৌসুমে অনূর্ধ্ব-১৯ বিশ্বকাপেও দলকে নেতৃত্ব দিয়েছেন তিনি। কিন্তু প্রতিযোগিতায় তিনি মাত্র ২০ গড়ে রান সংগ্রহ করেছেন। তন্মধ্যে, সর্বোচ্চ রান ছিল অপরাজিত ৩২।http://static.espncricinfo.com/db/ARCHIVE/2003-04/OTHERS/U19-WC2004/STATS/U19-WC2004_FEB-MAR2004_AVS_ZIM-U19.html ঘরোয়া ক্রিকেটে নিজেকে যথাসম্ভব মেলে ধরেছেন ও নিজ শক্তিমত্তার পরিচয় দিয়েছেন। ২০০৬ সালে বাংলাদেশে খেলার জন্য জিম্বাবুয়ে এ দলের সদস্য হন। এক পর্যায়ে দলের অধিনায়ক মনোনীত হলেও খারাপ আচরণের জন্য তার অধিনায়কত্ব প্রত্যাহার করে নেয়া হয়।http://www.espncricinfo.com/ci/content/player/55597.html

 খেলোয়াড়ী জীবন 
২০০৬ সালে বাংলাদেশ দলের বিপক্ষে তার একদিনের আন্তর্জাতিকে অভিষেক ঘটে। কিন্তু প্রথম দুই খেলায় দুর্বল ক্রীড়াশৈলী প্রদর্শন করায় দল থেকে ছিটকে পড়েন। ১০ ও ১৪ রান সংগ্রহ করায় পরবর্তী ক্রিকেট বিশ্বকাপে খেলার জন্য জিম্বাবুয়ে দলে তার ঠাঁই হয়নি। একই দলের বিপক্ষে ৪ আগস্ট, ২০১১ তারিখে তার টেস্ট অভিষেক ঘটে।

২ সেপ্টেম্বর, ২০১১ তারিখ পাকিস্তানের বিপক্ষে অনুষ্ঠিত একমাত্র টেস্টে অপরাজিত ১৬৩ রান করে জনপ্রিয়তা পেয়েছেন। বুলাওয়েতে অনুষ্ঠিত ঐ টেস্টে শুরুতে ব্যাটিং করতে নেমে শেষ পর্যন্ত অপরাজিত থাকেন। তৃতীয় জিম্বাবুয়ের ব্যাটসম্যান হিসেবে তিনি এ গৌরব অর্জন করেন। তার পূর্বে রয়েছেন - ১৯৯৩ সালে মার্ক ডেকার ও ১৯৯৮ সালে গ্রান্ট ফ্লাওয়ার। তারা প্রত্যেকেই পাকিস্তানের বিপক্ষে এ গৌরবের অধিকারী হন।http://stats.espncricinfo.com/ci/content/records/283149.html

 তথ্যসূত্র 

 বহিঃসংযোগ 

বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের উইকেট-রক্ষক
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ের অনূর্ধ্ব-১৯ ওডিআই অধিনায়ক
বিষয়শ্রেণী:মনিকাল্যান্ডের ক্রিকেটার
বিষয়শ্রেণী:উইকেট-রক্ষক